text: Путин още не е получил втора доза от ваксината срещу коронавируса - Zonanews.bg
  Начало / Светът / Путин още не е получил втора доза от ваксината срещу коронавируса
  10.04.2021г. 16:22ч.
  Първата доза бе поставена на Путин на 23 март
  Руският президент Владимир Путин засега не е получил втора доза от ваксината срещу коронавируса, каза в отговор на журналистически въпрос говорителят на Кремъл Дмитрий Песков и не уточни кога би трябвало да стане това. "Засега не му е поставена", така Песков отговори на въпрос за втората доза, предаде ТАСС.
  Първата доза бе поставена на Путин на 23 март. Нито той, нито канцеларията му даде информация с кой препарат е ваксиниран. Подчертано бе, че и трите руски ваксини са ефективни и безопасни. Путин разказа, че след първата инжекция се е чувствал добре, но няколко дни е усещал лек дискомфорт в лявото рамо. За плановете си да се ваксинира президентът съобщи в края на март. Той заяви също, че няма намерение да го прави публично.